ગુજરાત કોંગ્રેસને આ અસંતોષને કારણે જે ગુજરાતમાં 22 વર્ષ પછી સત્તા મેળવવાની ઈચ્છા રાખી રહ્યાં છે. ભાજપને પણ આ મુદ્દાનો ખ્યાલ આવતાની સાથે જ કેટલીય ચીજો પરનો ટેક્સ રેટ ઘટાડ્યો છે, અને તેમાંય વળી ગુજરાતને ખાસ ધ્યાનમાં રાખવામાં આવ્યું હતું. કોંગ્રેસના ઉપપ્રમુખ રાહુલ ગાંધીએ સૂરતના ચૂંટણીપ્રચાર દરમિયાન સૂરતમાં કાપડના વેપારીઓને સંબોધન કર્યું હતું. કાપડના વેપારીઓએ જીએસટીની સામે વિરોધ પ્રદર્શન પણ કર્યા હતા. રાહુલ ગાંધીએ જીએસટીનું નવુ નામ આપ્યું ‘ગબ્બર સિંહ ટેક્સ’ 7 ઓકટોબરે જીએસટી કાઉન્સીલે 27 વસ્તુઓ પર ટેક્સ રેટ ઘટાડયો હતો. જેમાં ગુજરાત સાથે જોડાયેલા કેટલીય ચીજવસ્તુઓ હતી. સિન્થેટિક ફિલામેન્ટ યાર્ન જેવી નાયલોન, પોલિયસ્ટર વિગેરે, મેનમેઈડ સ્ટેપલ ફાઈબર વગરના સિલાઈ કરવા દોરા વિગેરે વસ્તુઓ પર ટેક્સમાં રાહત આપી હતી. તે ઉપરાંત ખાખરા અને અન્ય અનબ્રાન્ડેડ નમકીનોને 5 ટકા ટેક્સના દાયરામાં લાવવામાં આવ્યા હતા. તદઉપરાંત ગુજરાતના મુખ્યપ્રધાન વિજય રૂપાણીએ ચૂંટણીની તારીખની જાહેરાત પહેલા જ માઈક્રો સિંચાઈના સાધનો પર જીએસટી હટાવી દેવાની જાહેરાત કરી હતી.